Държавен вестник, бр. 31, 2025 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  31
платежни услуги, които са достъпни за се­
тивата, функционално пригодни, разбираеми 
и надеждни;
бб) гарантира се разбираемостта на ин­
формацията, без да се превишава нивото на 
сложност В2 (самостоятелно ниво на владее­
не) от Общата европейска референтна рамка 
за езиците на Съвета на Европа;
е) електронни книги:
аа) гарантира се, че, когато електронна 
книга съдържа аудио в допълнение към текста, 
тя предоставя синхронизиран текст и аудио;
бб) гарантира се, че цифровите файлове 
на електронната книга не възпрепятстват 
правилното функциониране на помощните 
технологии;
вв) гарантира се достъп до съдържанието, 
разглеждането на съдържанието и оформле­
нието на файла, включително динамичното 
оформление, предоставянето на структура, 
гъвкавост и избор при представянето на съ­
държанието;
гг) прави се възможно алтернативно преда­
ване на съдържанието и неговата оперативна 
съвместимост с различни помощни технологии 
по начин, който е лесен за възприемане от 
сетивата, разбираем, функционално пригоден 
и надежден;
дд) осигурява се лесното им намиране чрез 
предоставянето на информация посредством 
метаданни относно характеристиките им по 
отношение на достъпността;
ее) гарантира се, че мерките за управление 
на цифровите права не блокират характерис­
тиките по отношение на достъпността;
ж) услуги за електронна търговия:
аа) предоставя се информация относно 
достъпността на продуктите и услугите, кои­
то са в продажба, когато тази информация 
се предоставя от отговорния икономически 
оператор;
бб) гарантира се достъпността на функцио­
налността с цел идентификация, сигурност 
и плащане, когато се доставя като част от 
услугата, вместо продукт, като се направи 
достъпна за сетивата, функционално пригодна, 
разбираема и надеждна;
вв) предоставят се методи за идентифика­
ция, електронни подписи и платежни услуги, 
които са достъпни за сетивата, функционално 
пригодни, разбираеми и надеждни.
Раздел V
Изисквания за достъпност по отношение на 
характеристики, елементи или функции на 
продукти и услуги по чл. 60
Презумпцията за изпълнение на съответни­
те задължения, установени в други актове на 
Европейския съюз по отношение на характе­
ристики, елементи или функции на продукти 
и услуги, изисква следното:
1. Продукти:
а) достъпността на информацията за функ­
ционирането и за характеристиките по отноше­
ние на достъпността, свързани с продуктите, 
отговаря на съответните елементи, предвидени 
в раздел I, т. 1, а именно информацията за 
употребата на продукта, предоставена върху 
самия продукт, и указанията за използване 
на продукта, които не са предоставени върху 
самия продукт, но се предоставят при използ­
ването на продукта или чрез други средства, 
например уебсайт;
б) достъпността на характеристиките, 
елементите и функциите на потребителския 
интерфейс и проектното решение по отно­
шение на функционалността на продуктите 
отговарят на съответните изисквания за 
достъпност на този потребителски интерфейс 
или това проектно решение по отношение на 
функционалността, предвидени в раздел I, т. 2;
в) достъпността на опаковката, включи­
телно информацията, предоставена в нея, 
и указанията за инсталиране и поддръжка, 
съхранение и изхвърляне на продукта, които 
не са предоставени върху самия продукт, но 
се осигуряват чрез други средства, например 
уебсайт, с изключение на терминалите на са­
мообслужване, отговаря на съответните изиск­
вания за достъпност, предвидени в раздел II.
2. Услуги:
Достъпността на характеристиките, еле­
ментите и функциите на услугите отговаря 
на съответните изисквания за достъпност за 
тези характеристики, елементи и функции, 
определени в раздели III и IV.
Раздел VI
Критерии относно функционалните показа­
тели
С оглед на това максимално да се увеличи 
предвидимото използване от хора с увреж­
дания, когато изискванията за достъпност, 
предвидени в раздели I – V, не се отнасят до 
една или повече функции на проектирането 
и производството на продукти или предоста­
вянето на услуги, тези функции или средства 
са достъпни, като се спазват съответните 
критерии за функционалните показатели.
Тези критерии за функционалните по­
казатели могат да се използват само като 
алтернатива на едно или повече специфични 
технически изисквания, когато те са посочени 
в изискванията за достъпност, единствено в 
случаите, когато прилагането на съответни­
те критерии за функционалните показатели 
съответства на изискванията за достъпност 
и се установи, че проектирането и произ­
водството на продукти и предоставянето на 
услуги водят до еквивалентна или повишена 
достъпност за предполагаемото използване 
от хора с увреждания: